title: A BIZOTTSÁG (EU) .../... VÉGREHAJTÁSI RENDELETE a tanácsadó bizottság vagy az alternatív vitarendezési bizottság standard működési szabályzatának, valamint a végleges határozat közzétételével kapcsolatos információk közlésére szolgáló standard formanyomtatványnak az (EU) 2017/1852 tanácsi irányelvvel összhangban történő megállapításáról

text:
               A BIZOTTSÁG (EU) .../... VÉGREHAJTÁSI RENDELETE

               (2019.4.24.)

               a tanácsadó bizottság vagy az alternatív vitarendezési bizottság standard működési szabályzatának, valamint a végleges határozat közzétételével kapcsolatos információk közlésére szolgáló standard formanyomtatványnak az (EU) 2017/1852 tanácsi irányelvvel összhangban történő megállapításáról

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az európai uniós adóügyi vitarendezési mechanizmusokról szóló, 2017. október 10-i (EU) 2017/1852 tanácsi irányelvre
                  1
                és különösen annak 11. cikke (3) bekezdésére és 18. cikke (4) bekezdésére,

               mivel:

               (1)Az (EU) 2017/1852 irányelv mechanizmust vezet be a tagállamok közötti olyan adóügyi viták hatékony rendezésére, amelyek a jövedelem és adott esetben a tőke kettős adóztatásának elkerülésére vonatkozó megállapodások és egyezmények értelmezéséből és alkalmazásából erednek.

               (2)Az (EU) 2017/1852 irányelv úgy rendelkezik, hogy amennyiben a vitarendezés első lépését jelentő kölcsönös egyeztetési eljárás során az érintett tagállamok illetékes hatóságai meghatározott időn belül nem jutnak megállapodásra, a vitát tanácsadó bizottság vagy alternatív vitarendezési bizottság elé lehet terjeszteni.

               (3)Az (EU) 2017/1852 irányelv úgy rendelkezik, hogy a vitában érintett valamennyi tagállam illetékes hatósága írja alá a tanácsadó bizottság vagy az alternatív vitarendezési bizottság működési szabályzatát (a továbbiakban: működési szabályzat), és küldje meg azt az érintett személyeknek.

               (4)Az (EU) 2017/1852 irányelv előírja, hogy a Bizottság hozzon létre standard működési szabályzatot azokra az esetekre, amikor az érintett személy(ek) nem kapták meg a működési szabályzatot az előírt időkereten belül, vagy ha a működési szabályzat nem teljes. A folytonos és hatékony vitarendezési eljárás megvalósulása érdekében ezért standard működési szabályzatot kell létrehozni. A standard működési szabályzatnak a vitarendezési eljárás akadályok nélküli működtetését, valamint az érintett személy(eke)t az (EU) 2017/1852 irányelv értelmében megillető jogokat biztosító, átfogó eljárási keretet kell alkotnia. Különösen fontos körülhatárolni a jogvita jogalapját és a követendő szempontokat, valamint részletesen meghatározni a tanácsadó bizottság vagy az alternatív vitarendezési bizottság szervezeti felépítését és működését, továbbá rendelkezni a költségek megosztásáról. A tanácsadó bizottság vagy az alternatív vitarendezési bizottság függetlenségének biztosítása érdekében szükséges továbbá az összeférhetetlenségről szóló átfogó tájékoztatás.

               (5)Az (EU) 2017/1852 irányelv rendelkezései szerint az illetékes hatóságok megállapodhatnak abban, hogy végleges határozatukat teljes egészében közzéteszik, amennyiben ehhez az érintett személy(ek) hozzájárul(nak). Az (EU) 2017/1852 irányelv arról is rendelkezik, hogy amennyiben az illetékes hatóságok vagy az érintett személy(ek) nem egyezik/egyeznek bele a végleges határozat teljes egészének közzétételébe, az illetékes hatóságoknak a végleges határozat kivonatát kell közzétenniük.

               (6)A végleges határozat közzétételével kapcsolatos információk koherens közlésének biztosítására standard formanyomtatványt kell létrehozni. A végleges határozat átláthatóságának biztosítása, és ugyanakkor az érintett személy(ek) üzleti titkainak védelme érdekében a standard formanyomtatványnak a végleges határozat közzétételét az illetékes hatóságok megállapodásához és az érintett személy(ek) jóváhagyásához kell kötnie. Arra az esetre, ha a felek egyike nem értene egyet a közzététellel, a szabályoknak biztosítaniuk kell a végleges határozat kivonatának közzétételét, valamint meg kell határozniuk a kivonatban kötelezően feltüntetendő elemeket. El kell továbbá fogadni, hogy az érintett személy jogosult arra kérni az illetékes hatóságokat, hogy ne tegyék közzé az üzleti titok körébe tartozó információkat.

               (7)A jogbiztonság és a rendszer megfelelő működésének biztosítása érdekében e rendeletet az (EU) 2017/1852 irányelv 22. cikke (1) bekezdésének első albekezdésében megállapított átültetési határidő letelte után kell elkezdeni alkalmazni.

               (8)Az e rendeletben előírt intézkedések összhangban vannak a vitarendezési bizottság véleményével,

               ELFOGADTA EZT A RENDELETET:

               1. cikk

               Standard működési szabályzat

               Amennyiben az (EU) 2017/1852 irányelv szerinti vitarendezési eljárásban érintett tagállamok illetékes hatóságai elmulasztották megküldeni a tanácsadó bizottság vagy az alternatív vitarendezési bizottság működési szabályzatát (a továbbiakban: a működési szabályzat), vagy ha az érintett személy(ek)et nem teljes működési szabályzatról tájékoztatták, a szaktekintéllyel bíró független személyek és az elnök az e rendelet I. mellékletében meghatározott standard szabályzat alapján elkészítik a működési szabályzat teljes változatát.

               2. cikk

               A végleges határozat közzétételével kapcsolatos információk közlésére szolgáló standard formanyomtatvány

               Az (EU) 2017/1852 irányelv szerinti vitarendezési eljárásban érintett tagállamok illetékes hatóságai az említett irányelv 18. cikkének (2) és (3) bekezdésében említett információk közléséhez az e rendelet II. mellékletében meghatározott standard formanyomtatványt használják.

               3. cikk

               Hatálybalépés és alkalmazás

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ezt a rendeletet 2019. július 1-jétől kell alkalmazni.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2019.4.24.

                     a Bizottság részéről

                     elnök
                     Jean-Claude JUNCKER

                     (1)

                        HL L 265., 2017.10.14., 1. o.

    ---documentbreak---

               HU

               I. MELLÉKLET

               1. rész

               A tanácsadó bizottság vagy az alternatív vitarendezési bizottság standard működési szabályzata

               (Az (EU) 2017/1852 irányelv 11. cikkének (3) bekezdése)

               [A szaktekintéllyel bíró független személyek és az elnök töltik ki és az érintett tagállamok illetékes hatóságai írják alá]

               [Amennyiben a tanácsadó bizottságot az (EU) 2017/1852 irányelv 6. cikke (1) bekezdésének a) pontjában megjelölt céllal hozták létre, csak a *-gal megjelölt rovatokat kell kitölteni]

               1.Általános információk*

               Az érintett személy(ek) neve, címe, adóazonosító száma:

               Az érintett személy(ek) adóügyi illetősége szerinti tagállam:

               Érintett tagállamok:

               Az érintett személy(ek) kapcsolattartójának teljes címe és adatai, ideértve a telefonszámot és az e-mail-címet:

               Az érintett személy(ek) tanácsadójának (tanácsadóinak) neve és adatai (adott esetben):

               2.A tanácsadó bizottság vagy az alternatív vitarendezési bizottság összetétele

               2.1.Forma:

               ◻ Tanácsadó bizottság

               ◻ Alternatív vitarendezési bizottság

               2.2.A vitarendezés típusa:

               ◻„Független véleményen” alapuló folyamat

               ◻„Végső ajánlaton” alapuló folyamat

               ◻ Egyéb, kérjük, nevezze meg: ______________________________________

               2.3.A tagok száma és általános információk*:

               –◻ Elnök

               –◻ ____ szaktekintéllyel bíró független személy és ___ póttag

               –◻ ____illetékes hatósági képviselő

               Elnök:

               Állampolgárság: ______________________ Cím és kapcsolattartási adatok (e-mail-cím és telefonszám – nem kötelező): _______________________

               Szaktekintéllyel bíró független személy (kijelölte a/az _______________):

               Állampolgárság: ______________________ Cím és kapcsolattartási adatok (e-mail-cím és telefonszám – nem kötelező): _______________________

               Póttag (kijelölte a/az _______________):

               Állampolgárság: ______________________ Cím és kapcsolattartási adatok (e-mail-cím és telefonszám – nem kötelező): _______________________

               Szaktekintéllyel bíró független személy (kijelölte a/az _______________):

               Állampolgárság: ______________________ Cím és kapcsolattartási adatok (e-mail-cím és telefonszám – nem kötelező): _______________________

               Póttag (kijelölte a/az _______________):

               Állampolgárság: ______________________ Cím és kapcsolattartási adatok (e-mail-cím és telefonszám – nem kötelező): _______________________

               Illetékes hatóságok (__________ kinevezett képviselő)

               Cím és kapcsolattartási adatok (e-mail-cím és telefonszám is):

               Illetékes hatóságok (__________ kinevezett képviselő)

               Cím és kapcsolattartási adatok (e-mail-cím és telefonszám is):

               Egészítse ki további sorokkal, amennyiben több érintett tag van.

               A standard működési szabályzathoz csatolható továbbá a szaktekintéllyel bíró független személyeknek a szakterületet és képesítést tartalmazó önéletrajza és referenciái. A 2. részben található, összeférhetetlenségről szóló tájékoztatást jogszerűen alá kell írni és mellékelni kell.

               3.A vitás kérdés ismertetése és jellemzői*

               Az ügy tárgyának ismertetése:

               Adózási időszak(ok):

               Iparág:

               Hivatkozások az alkalmazandó jogszabályokra és szerződésekre:

               ◻ Nemzeti jogi rendelkezések (Kérjük, nevezze meg a vonatkozó cikkeket. Csatolhatja a rendelkezések teljes szövegét is.)

               ◻ A kettős adóztatás elkerüléséről szóló egyezmény (kétoldalú vagy többoldalú – Kérjük, nevezze meg a vonatkozó cikkeket. Csatolhatja a rendelkezések teljes szövegét is.)

               ◻ Egyezmény a kapcsolt vállalkozások nyereségkiigazításával kapcsolatos kettős adóztatás megszüntetéséről (90/436/EGK)
                  1
                (Kérjük, nevezze meg a vonatkozó cikkeket. Csatolhatja a rendelkezések teljes szövegét is.)

               ◻ Az illetékes hatóságok által elfogadott bármilyen egyéb hivatkozás:

               A megállapodás vagy az egyezmény vitatott értelmezésének vagy alkalmazásának az érintett személy által benyújtott panaszban – adóév szerinti bontásban – megadott és az illetékes hatóságok által ellenőrzött összegei és egyéb részletei:

               4.Az illetékes hatóságok által egyeztetett követendő szempontok

               A vitatott eset keretében értelmezendő jogi kérdések:

               Azon mérlegelendő ténybeli körülmények és kérdések, amelyekkel kapcsolatosan az illetékes hatóságok pontosítást és/vagy értelmezést várnak a tanácsadó bizottságtól vagy az alternatív vitarendezési bizottságtól:

               5.A vitarendezési eljárás céljára rendelkezésre álló időkeret*

               A vélemény benyújtásának határideje:

               Az illetékes hatóságok és az érintett személy(ek) beadványaira vonatkozó határidők, beleértve az okirati vagy egyéb bizonyítékokat és/vagy a szakértői véleményeket; a késedelmes benyújtás következményei(adott esetben):

               Meghallgatási időpont(ok) és helyszín(ek) (adott esetben):

               Az érintett személy(ek)nek és/vagy harmadik feleknek az alábbi időpont(ok)ban kell megjelenniük vagy képviseltetniük magukat a meghallgatás(ok)on (adott esetben):

               6.Szervezeti felépítés és működés*

               A tanácsadó bizottság vagy az alternatív vitarendezési bizottság ülésének (üléseinek) helyszíne(i): __________________________

               A tanácsadó bizottság vagy az alternatív vitarendezési bizottság feladatainak elvégzéséhez esetlegesen szükséges adminisztratív szolgáltatások: ___________________________________________________________________________

               A vitarendezési eljáráshoz használandó munkanyelv(ek): _________________

               Dokumentumfordítási szükségletek (teljes vagy részleges): _______________________

               Beszámolótolmácsolási szükségletek: _______________________

               Az írásbeli beadványokra és bizonyítékokra vonatkozó gyakorlati részletek (pl. benyújtás módja, példányszám, számozás, hivatkozások): ___________________________________________________________________________

               Az írásos kommunikáció tervezett útvonala az illetékes hatóságok és az érintett személy(ek) között (ideértve a dokumentumküldési módokat):
               ___________________________________________________________________________

               A tanácsadó bizottság vagy az alternatív vitarendezési bizottság tájékoztatási megkereséseire, valamint az érintett személy(ek) és az illetékes hatóságok általi válaszadásra vonatkozó megállapodások: ______________________________________

               Szakértők és más lehetséges harmadik felek (szóbeli és írásbeli vélemények benyújtására vonatkozó feltételek): ___________________________________________________________________________

               A dokumentumok elfogadhatóságának feltételei ((pl. eredeti példány vagy hitelesített másolatok stb.): _____________________________________________

               A terjedelmes és bonyolult okirati bizonyítékok bemutatásának módozatai (pl. összefoglalók, táblázatok, grafikonok, kivonatok vagy minták formájában): _________________________________

               A meghallgatásokról való felvételkészítéssel kapcsolatos megállapodások: ______________________________________

               Egyéb (egyéb alkalmazandó eljárásbeli, bizonyítási és logisztikai megállapodások): ___________________________________________________________________________

               7.Vélemény

               A vélemény benyújtásának lehetséges követelményei: ___________________________________________________________________________

               ___________________________________________________________________________

               8.Költségek*

               A költségeket meg kell osztani a tagállamok között:

               ◻  A következő arányban: __________________________

               ◻  Egyenlő arányban

               A költségek – adott esetben – magukban foglalják a következőket:

               ◻ A szaktekintéllyel bíró független személyek költségei: _________

               ◻ A szaktekintéllyel bíró független személyek díjai (ülésnaponként 1 000 EUR/fő): _______________________

               ◻ Fordítási költségek ________________________________________________

               ◻ Tolmácsolási költségek ______________________________________________

               ◻ Egyéb adminisztratív költségek (ideértve a titkársági költségeket is) __________________________________________________________________

               A költségekkel kapcsolatos egyéb információk és megállapodások (meghatározandó):

               9.Egyéb

               Dátum:

               A tagállamok illetékes hatóságait képviselő személyek aláírása:

               ______________________________                  ___________________________

               2. rész

               Összeférhetetlenségről szóló tájékoztatás

               [Kitöltendő valamennyi kijelölt, szaktekintéllyel bíró független személy és helyettese által.]

               Vezetéknév: _________________________

               Utónév: ___________________________

               Kijelölte a/az: ________________________

               ◻ Függetlennek és pártatlannak tartom magam. Legjobb tudomásom szerint és alapos vizsgálat elvégzése után nincs olyan múltbéli vagy jelenlegi érdek, kapcsolat vagy bármely más tény, amelyet nyilvánosságra kell hoznom, mert befolyásolhatja a függetlenségemet vagy a pártatlanságomat, vagy amelyről észszerűen feltételezhető, hogy az eljárás folyamán elfogultság látszatát keltheti.

               ◻ Tájékoztatás és megerősítés: Elfogulatlan vagyok és az is szándékozok maradni. Ennek megfelelően szem előtt tartom azt a kötelezettségemet is, hogy nyilvánosságra kell hoznom minden olyan tényt vagy körülményt, amely jellegénél fogva megkérdőjelezheti függetlenségemet az illetékes hatóságok előtt. Ezzel összefüggésben szeretném felhívni a figyelmet az alábbiakra:

               Az itt megadott tájékoztatás nem mentesít a függetlenségemet esetlegesen befolyásoló tények és körülmények nyilvánosságra hozatalára vonatkozó, továbbra is fennálló kötelezettségem alól.

               Dátum:

               A kijelölt független személy vagy helyettese aláírása:

               ______________________________

               II. MELLÉKLET

               A végleges határozat közzétételével kapcsolatos információk közlésére szolgáló standard formanyomtatvány

               (Az (EU) 2017/1852 irányelv 18. cikkének (4) bekezdése)

               [Az egyes érintett tagállamok illetékes hatóságai töltik ki]

                        A végleges határozat közzététele

                        1. Az illetékes hatóságok egyetértenek abban, hogy a végleges határozatot teljes egészében közzéteszik

                        Igen           Nem

                        2. Az érintett személy(ek) hozzájárul(nak) ahhoz, hogy a végleges határozatot teljes egészében közzétegyék

                        Igen           Nem

                        Ha az 1. és a 2. pont esetében is „Igen” a válasz:

                        a) A végleges határozat teljes egészében történő közzététele

                        A végleges határozat teljes szövege:

                        Ha az 1. vagy a 2. pont esetében „Nem” a válasz:

                        b) A végleges határozat kivonatának közzététele

                        i. az ügy és tárgyának ismertetése

                        …

                        ii. dátum

                        …

                        iii. érintett adózási időszakok

                        …

                        iv. jogalap

                        …

                        v. iparág

                        …

                        vi. a végeredmény rövid ismertetése

                        …

                        vii. a választottbírósági eljárás módszerének ismertetése

                        …

                        Azért készült szerkesztett változat a végleges határozatból, mert kereskedelmi, üzleti, ipari vagy szakmai titkot, illetőleg kereskedelmi folyamatot érint, vagy bizonyos információk nyilvánosságra hozatala a közrendbe ütközik.

                     (1)

                      HL L 225., 1990.8.20., 10. o.


title: A BIZOTTSÁG (EU) .../... VÉGREHAJTÁSI RENDELETE a 808/2014/EU, a 809/2014/EU és a 908/2014/EU végrehajtási rendeletnek a vidékfejlesztési programok keretében létrehozott pénzügyi eszközök tekintetében történő módosításáról

text:
               A BIZOTTSÁG (EU) .../... VÉGREHAJTÁSI RENDELETE

               (2019.6.6.)

               a 808/2014/EU, a 809/2014/EU és a 908/2014/EU végrehajtási rendeletnek a vidékfejlesztési programok keretében létrehozott pénzügyi eszközök tekintetében történő módosításáról

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről szóló, 2013. december 17-i 1305/2013/EU európai parlamenti és tanácsi rendeletre
                  1
                és különösen annak 8. cikke (3) bekezdésére,

               tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre
                  2
                és különösen annak 36. cikke (6) bekezdésére és 62. cikke (2) bekezdésének a) pontjára,

               mivel:

               (1)Az (EU, Euratom) 2018/1046 európai parlamenti és tanácsi rendelet
                  3
                az 1303/2013/EU európai parlamenti és tanácsi rendelet
                  4
                38. cikke (1) bekezdésének c) pontja révén bevezette olyan pénzügyi eszközök létrehozásának a lehetőséget, amelyek ötvözik az európai strukturális és beruházási alapok hozzájárulásait az Európai Beruházási Banknak az Európai Stratégiai Beruházási Alap keretében kínált pénzügyi termékeivel.

               (2)Ez az új rendelkezés az Európai Mezőgazdasági Vidékfejlesztési Alap (EMVA) programjai keretében létrehozott pénzügyi eszközökre is vonatkozik. A 808/2014/EU
                  5
               , a 809/2014/EU
                  6
                és a 908/2014/EU
                  7
                bizottsági végrehajtási rendeletben meghatározott egyes végrehajtási szabályok hivatkoznak az 1303/2013/EU rendelet 38. cikkének az (EU, Euratom) 2018/1046 rendelettel való módosítás előtti (1) bekezdésében említett pénzügyi eszközökre. Ezért az említett jogi aktusok érintett rendelkezéseibe be kell vezetni a 38. cikk (1) bekezdésének új c) pontjára való hivatkozást.

               (3)A 808/2014/EU, a 809/2014/EU és a 908/2014/EU végrehajtási rendeletet ezért ennek megfelelően módosítani kell.

               (4)Az e rendeletben előírt intézkedések összhangban vannak a vidékfejlesztési bizottság és a mezőgazdasági alapokkal foglalkozó bizottság véleményével,

               ELFOGADTA EZT A RENDELETET:

               1. cikk

               A 808/2014/EU végrehajtási rendelet I. melléklete I. részének 10.c) pontjában a második bekezdés helyébe a következő szöveg lép:

               „Amennyiben a meghatározott mértékű EMVA-hozzájárulással támogatott intézkedés vagy művelettípus az 1303/2013/EU rendelet 38. cikke (1) bekezdésének b) és c) pontjában említett pénzügyi eszközökhöz járul hozzá, a táblázatban külön fel kell tüntetni a pénzügyi eszközökhöz és az egyéb műveletekhez nyújtott hozzájárulás mértékét, valamint a pénzügyi eszközhöz nyújtandó tervezett hozzájárulásnak megfelelő indikatív EMVA-összeget.”

               2. cikk

               A 809/2014/EU végrehajtási rendelet a következőképpen módosul:

               a)a 48. cikk (6) bekezdése helyébe a következő szöveg lép:

               „(6) Ami az 1303/2013/EU rendelet 38. cikke (1) bekezdésének b) és c) pontjában említett pénzügyi eszközöket illeti, e cikk (1)–(5) bekezdése nem alkalmazandó sem a pénzügyi eszközhöz való hozzájárulásra, sem pedig a végső kedvezményezettnek nyújtott támogatásra. Ugyanakkor ezek esetében az 1306/2013/EU rendelet 58. és 59. cikke, valamint a 480/2014/EU felhatalmazáson alapuló bizottsági rendelet* 9. cikke alkalmazandó.

               *A Bizottság 480/2014/EU felhatalmazáson alapuló rendelete (2014. március 3.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról szóló 1303/2013/EU európai parlamenti és tanácsi rendelet kiegészítéséről (

                  HL L 138., 2014.5.13., 5. o.

               ).”

               b)az 51. cikk (5) bekezdése helyébe a következő szöveg lép:

               „(5) Ami az 1303/2013/EU rendelet 38. cikke (1) bekezdésének b) és c) pontjában említett pénzügyi eszközöket illeti, e cikk (1)–(4) bekezdése nem alkalmazandó sem a pénzügyi eszközhöz való hozzájárulásra, sem pedig a végső kedvezményezettnek nyújtott támogatásra. Ugyanakkor ezek esetében az 1306/2013/EU rendelet 58. és 59. cikke, valamint a 480/2014/EU felhatalmazáson alapuló rendelet 9. cikke alkalmazandó.”

               3. cikk

               A 908/2014/EU végrehajtási rendelet 22. cikke (2) bekezdésének harmadik albekezdése helyébe a következő szöveg lép:

               „Az 1303/2013/EU rendelet 38. cikke (1) bekezdésének b) és c) pontja alapján létrehozott pénzügyi eszközök tekintetében a kiadások az első albekezdésben említett referencia-időszakokra vonatkozóan azt követően jelentendők be, hogy az említett rendelet 41. cikkének (1) bekezdésében az egyes további időközi kifizetési kérelmekre vonatkozóan megállapított feltételek teljesültek.”

               4. cikk

               Ez a rendelet az Európai Unió Hivatalos Lapjában való kihirdetését követő harmadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2019.6.6.

                     a Bizottság részéről

                     elnök
                     Jean-Claude JUNCKER

                     (1)

                        HL L 347., 2013.12.20., 487. o.

                     (2)

                        HL L 347., 2013.12.20., 549. o.

                     (3)

                        Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).

                     (4)

                        Az Európai Parlament és a Tanács 1303/2013/EU rendelete (2013. december 17.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.).

                     (5)

                        A Bizottság 808/2014/EU végrehajtási rendelete (2014. július 17.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló 1305/2013/EU európai parlamenti és tanácsi rendelet alkalmazási szabályainak megállapításáról (HL L 227., 2014.7.31., 18. o.).

                     (6)

                        A Bizottság 809/2014/EU végrehajtási rendelete (2014. július 17.) az 1306/2013/EU európai parlamenti és tanácsi rendelet alkalmazási szabályainak az integrált igazgatási és kontrollrendszer, a vidékfejlesztési intézkedések és a kölcsönös megfeleltetés tekintetében történő megállapításáról (HL L 227., 2014.7.31., 69. o.).

                     (7)

                        A Bizottság 908/2014/EU végrehajtási rendelete (2014. augusztus 6.) az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, az ellenőrzési szabályok, a biztosítékok és az átláthatóság tekintetében történő alkalmazására vonatkozó szabályok megállapításáról (HL L 255., 2014.8.28., 59. o.).


title: A BIZOTTSÁG (EU) .../... VÉGREHAJTÁSI RENDELETE az 1059/2003/EK európai parlamenti és tanácsi rendelet szerinti területi tipológiák összehangolt alkalmazásának egységes feltételeiről

text:
               A BIZOTTSÁG (EU) .../... VÉGREHAJTÁSI RENDELETE

               (2019.7.2.)

               az 1059/2003/EK európai parlamenti és tanácsi rendelet szerinti területi tipológiák összehangolt alkalmazásának egységes feltételeiről

               AZ EURÓPAI BIZOTTSÁG,

               tekintettel az Európai Unió működéséről szóló szerződésre,

               tekintettel a statisztikai célú területi egységek nómenklatúrájának (NUTS) létrehozásáról szóló, 2003. május 26-i 1059/2003/EK európai parlamenti és tanácsi rendeletre
                  1
                és különösen annak 4b. cikke (5) bekezdésére,

               mivel:

               (1)Az 1059/2003/EK rendelet az összehangolt regionális statisztikák gyűjtésének, összeállításának és közzétételének lehetővé tétele érdekében meghatározza az Unió regionális osztályozásának jogi keretét.

               (2)Az 1059/2003/EK rendelet 4b. cikke felhatalmazza a Bizottságot arra, hogy az ugyanazon cikkben meghatározott területi tipológiák összehangolt alkalmazása érdekében egységes feltételeket határozzon meg az Unió szintjén.

               (3)Ezeknek a feltételeknek meg kell határozniuk azt a módszert, amellyel a tipológiák hozzárendelhetők az egyes helyi közigazgatási egységekhez (LAU-khoz), valamint a statisztikai célú területi egységek nómenklatúrája szerinti egyes 3. szintű régiókhoz (NUTS 3 szintű régiókhoz).

               (4)Az egységes feltételek alkalmazása során fontos figyelembe venni a földrajzi, a társadalmi-gazdasági, a történelmi, a kulturális és a környezeti körülményeket.

               (5)Az e rendeletben előírt intézkedések összhangban vannak az Európai Statisztikai Rendszer Bizottsága véleményével,

               ELFOGADTA EZT A RENDELETET:

               1. cikk

               A rácsalapú tipológia, valamint a LAU-szintű és a NUTS 3 szintű tipológiák összehangolt alkalmazásának egységes feltételeit a melléklet határozza meg.

               2. cikk

               Ez a rendelet az Európai Unió Hivatalos Lapjában való kihirdetését követő huszadik napon lép hatályba.

               Ez a rendelet teljes egészében kötelező és közvetlenül alkalmazandó valamennyi tagállamban.

               Kelt Brüsszelben, -án/-én. 2019.7.2.

                     a Bizottság részéről

                     elnök
                     Jean-Claude JUNCKER

                     (1)

                        HL L 154., 2003.6.21., 1. o.

    ---documentbreak---

               MELLÉKLET

               1.A rácsalapú tipológia összehangolt alkalmazásának egységes feltételei a következők:

                        Az 1059/2003/EK rendeletben meghatározott elem

                        Megnevezések

                        Feltételek

                        Rácsalapú tipológia

                        „Vidéki rácscellák” vagy

                        „Kis népsűrűségű rácscellák”

                        1 km² területű rácscellák 300 fő/km²-nél kisebb népsűrűséggel, valamint más cellák a városi agglomerációkon kívül

                        „Városi agglomerációk” vagy „Közepes népsűrűségű agglomerációk”

                        Egymással (akár csúcsukban) érintkező 1 km² területű rácscellák legalább 300 fő/km² népsűrűséggel, legalább 5 000 lakosú agglomerációban

                        „Városközpontok” vagy „Nagy népsűrűségű agglomerációk”

                        Egymással (nem csúcsukban) érintkező 1 km² területű rácscellák a „városi agglomeráción” belül, legalább 1 500 fő/km² népsűrűséggel, pótlás után legalább 50 000 lakosú agglomerációban

               2.A LAU-szintű tipológiák összehangolt alkalmazásának egységes feltételei a következők:

                        Az 1059/2003/EK rendeletben meghatározott elem

                        Megnevezések

                        Feltételek

                        Az urbanizáció foka (DEGURBA)

                        „Városi térségek”

                        „Nagyvárosok” vagy „Sűrűn lakott térségek”

                        Olyan LAU-szintű területi egységek, amelyekben a lakosság legalább 50 %-a városközpontokban él

                        „Városok és elővárosi térségek” vagy „Közepesen sűrűn lakott térségek”

                        Olyan LAU-szintű területi egységek, amelyekben a lakosság 50 %-nál kisebb hányada vidéki rácscellákban, és 50 %-nál kisebb hányada városközpontokban él

                        „Vidéki térségek” vagy

                        „Ritkán lakott térségek”

                        Olyan LAU-szintű területi egységek, amelyekben a lakosság legalább 50 %-a vidéki rácscellákban él

                        Funkcionális várostérségek

                        „Funkcionális várostérségek”

                        „Nagyvárosok”

                        A „Nagyvárosként” vagy „Sűrűn lakott térségként” meghatározott LAU-szintű területi egységek

                        „Vonzáskörzet”

                        Olyan LAU-szintű területi egységek (az enklávékkal együtt, de az exklávék nélkül), amelyekből a foglalkoztatott lakosság legalább 15 %-a ingázik a nagyvárosba

                        Tengerparti térségek

                        „Tengerparti térségek”

                        Olyan LAU-szintű területi egységek, amelyek határosak a tengerrel vagy területük legalább 50 %-a legfeljebb 10 km távolságra fekszik a tengertől. Tartalmazzák az enklávékat is (azaz azokat a nem tengerparti LAU-kat, amelyeket szomszédos tengerparti LAU-k vesznek körül)

                        „Nem tengerparti területek”

                        Olyan LAU-szintű területi egységek, amelyek nem „Tengerparti térségek”, azaz amelyek nem határosak a tengerrel és amelyek területének 50 %-nál kisebb hányada fekszik legfeljebb 10 km távolságra a tengertől

               3.A NUTS 3 szintű tipológiák összehangolt alkalmazásának egységes feltételei a következők:

                        Az 1059/2003/EK rendeletben meghatározott elem

                        Megnevezések

                        Feltételek

                        Városi-vidéki tipológia

                        „Jellemzően városi régiók”

                        Olyan NUTS 3 szintű régiók, amelyekben a lakosság legalább 80 %-a városi agglomerációkban él

                        „Köztes régiók”

                        Olyan NUTS 3 szintű régiók, amelyekben a lakosság 50 %-nál nagyobb, de 80 %-nál kisebb hányada városi agglomerációkban él

                        „Jellemzően vidéki régiók”

                        Olyan NUTS 3 szintű régiók, amelyekben a lakosság legalább 50 %-a vidéki rácscellákban él

                        Nagyvárosi tipológia

                        „Nagyvárosi régiók”

                        Egyetlen olyan NUTS 3 szintű régió vagy NUTS 3 szintű régiók olyan együttese, amelyben a lakosság legalább 50 %-a legalább 250 000 lakosú funkcionális várostérségben él

                        „Nem nagyvárosi régiók”

                        Olyan NUTS 3 szintű régiók, amelyek nem „Nagyvárosi régiók”

                        Tengerparti tipológia

                        „Tengerparti régiók”

                        Olyan NUTS 3 szintű régiók, amelyek határosak a tengerrel vagy lakosságuk legalább 50 %-a legfeljebb 50 km távolságra él a tengertől, valamint a németországi Hamburg NUTS 3 szintű régió

                        „Nem tengerparti régiók”

                        Olyan NUTS 3 szintű régiók, amelyek nem „Tengerparti régiók”